Спортыр зи Iэпэгъухэр
Жану, къарууфIэу, теп-лъэ екIу иIэу щытын папщIэ дэтхэнэри щысабийм щегъэжьауэ спортым дихьэхын хуейщ. Апхуэдэхэращ гъащIэм увыпIэфI щызыIыгъыфыр, гугъуехьхэм къапимыкIуэтыр.
Щапхъэ зытепх хъунухэм ящыщщ мы сурэтым щыфлъагъу щIалэ цIыкIуитIыр. Ахэр Куэшэр Астемыррэ (нэхъ лъагэр) Шэрий Iэминрэщ. А ныбжьыщIэхэм каратэ-кекусинкай спорт лIэужьыгъуэм зыщыхуагъасэ Налшык дэт курыт еджапIэ №25-м физкультурэмкIэ и егъэджакIуэ Iэпщэ Анзор и деж. Я Iэпкълъэпкъыр псыхьа зэрыхъум, я зэфIэкIым зэрыхэхъуэм я щыхьэту, абыхэм зэхьэзэ- хуэ зэмылIэужьыгъуэхэм увыпIэфIхэр къыщахь.
Астемыррэ Iэминрэ еджэнми хъарзынэу хозагъэ. Потребительскэ кооперацэмрэ экономикэмкIэ Белгород университетым и къудамэу Налшык щыIэм Куэшэрыр и студентщ, Шэрийр ди къалащхьэм и курыт еджапIэ №25-м и еханэ классым щIэсщ. Я ехъулIэныгъэхэмкIэ дяпэкIи дагъэгуфIэну абыхэм дащогугъ.
Хьэтау Ислъам.
